wickkiey/tamil-wikipedia-chunked huggingface dataset:
# மெர்சல் (பாடல்கள்)

## பாடல்கள்

### ஆளப்போறான் தமிழன்

இப்பாடல் மெர்சல் திரைப்படத்தில் முதன் முதலில் வெளியிடப்பட்ட பாடல் ஆகும், அத்துடன் இப்பாடல் மிகப் பெரிய வெற்றியை ஈட்டிது. ஆளப்போறான் தமிழன் பாடலை எழுதியவர் கவிஞர் விவேக், பாடியவர்கள் கைலாஷ் கெர், சத்ய பிரகாஷ், தீபக், பூஜா வைதியநாத் ஆவர். இப்பாடலின் நீளம் 5:48 நிமிடங்களாகும். இப்பாடலின் தெலுங்கு வடிவம் *பலிஞ்சரா பில்லோடா*, எழுதியவர் சந்திர போஸ், பாடியவர்கள் கைலாஷ் கெர், சத்ய பிரகாஷ், தீபக், பூஜா வைதியநாத் ஆவர். இப்பாடலின் நீளம் 5:47 நிமிடங்களாகும்.
# மெர்சல் (பாடல்கள்)

## இசைக்கலைஞர்கள்

- புல்லாங்குழல் - நவீன் குமார்
- கித்தார்கள் - கெபா ஜெரேமியா
- நாதசுவரம் - திருமூர்த்தி
- சித்தார் - கிஷோர்
- இந்தியத் தாளங்கள் - டி ராஜா, குமார், லட்சுமி நாராயணன், ராஜூ, வேதா, நீல்கண்டன்
- தவில் - எம் வெங்கடேஷ் சுப்ரமணியன், கவிராஜ், எஸ் சுந்தர், புருஷொத்தமன்
- கொம்பு - அலெக்ஸ், காளி, சங்கர், விஜி
# வாங் ழேன்யி

**வாங் ழேன்யி** *(Wang Zhenyi)* (; 1768–1797) ஒரு குவிங் பேரரசு கால அறிவியலாளர் ஆவார். இவர் வானியல், கணிதவியல், புவிப்பரப்பியல், மருத்துவம் ஆகிய துறைகளில் தன் கடிய உழைப்பால் புலமை பெற்று, பெண்ணுரிமைக்கு முட்டுகட்டையிட்ட தனது கால நிலவுடைமைப் பழக்க வழக்கங்களை உடைத்தெறிந்தார். இவர் வானியலுக்கும் கணிதவியலுக்கும் கவிதை இலக்கியத்துக்கும் பெரும்பங்கு பற்ரிய வலிய அறிதிறன் வாய்ந்த பெண்ணாகத் திகழ்ந்தார். இவர் 18 ஆம் நூற்றாண்டுச் சீனாவின் அரும்பெரும் பெண் அறிஞராவார்.
# வாங் ழேன்யி

## வாழ்க்கை

### இளமையும் குடும்பமும்

வாங்கின் மூதாதையர் வீடு ஆங்குயி மாகாணத்தில் இருந்தது. ஆனால், இவரது தாத்தா இன்றைய நாஞ்சிங் மாகாணமாகிய யியாங்நிங்குக்கு இடம்பெயர்ந்தது.  
இவர் பாட்டனாா் வாஸ் ஜெஃபு 1782-ல் இறந்த பிறகு இவர் குடும்பம் சீனப்பெருஞ் சுவா் அருகில் உள்ள ஜிலிங் என்னும் இடத்திற்கு இறுதிச் சடங்கிற்காக சென்றது. அங்கு ஐந்து வருடங்கள் தங்கி இருந்த வாங் இவருடைய பாட்டியாா் சேகாித்து வைத்திருந்த புத்தகங்களை படித்தப் பின் குதிரைச் சவாாி, தற்காப்புக்கலை போன்றவற்றை மங்கோலியத் தளபதியின் துணைவியாாிடமிருந்து கற்றுக் கொண்டார்.
16 வயதை அடைந்த வாங், சீனத் தலைநகருக்குச் செல்வதற்கு முன் யாஸ்ட்சி ஆற்றின் தெற்குப் பகுதிக்குப் பயணம் செய்தாா். அப்போது சானக்சி, குயுபி, குவாங்டான்ங் போன்ற பகுதிகளுக்குப் பயணம் செய்து தமது அறிவை விாிவாக்கிக் கொண்டார். தாம் 18 ஆவது வயதையடைந்த போது ஜியாங்னிங்கில் பல பெண் அறிஞா்களிடம் தொடா்பு வைத்துக் கொண்டு தமது கவித் திறனையும், தமது சுய கற்றலின் மூலம் வானியல் அறிவையும் கணித அறிவையும் வளா்த்துக் கொண்டார். 25ஆவது அகவையில் ஜான் மெய் என்பவரைத் திருமணம் செய்து கொண்டார். திருமணத்திற்குப் பின் தனது கவிதைகளாலும் கணிதம் மற்றும் வானியலை மற்றவா்களுக்குக் கற்றுக் கொடுப்பதன் மூலமும் பிரபலமானாா். வாங் 29ஆவது அகவையில் காலமானாா். இவருக்கு குழந்தைகள் ஏதுமில்லை.
# வாங் ழேன்யி

## கல்விச் சாதனைகள்

29 வயதே வாழ்ந்த வாங் ஜெயினி கல்வியில் பல சாதனைகளை எய்தினாா். வானியலிலும் கணிதத்திலும் இவர் சேவை அளப்பறியது. உத்திராயணம் குறித்த தமது கருத்துக்களை வெளியிட்டது இவரது முக்கியமான சேவையாகும். தீா்க்க ரேகை மற்றும் கிரகணம் குறித்த இவரது கட்டுரைகள் மிகவும் பிரபலமாகும். நட்சத்திரங்களின் எண்ணிக்கை, சூாியனைச் சுற்றிவரும் திசை, சந்திரன், வீனஸ், ஜுபிடா், செவ்வாய், மொ்குாி போன்ற கோளங்களைப் பற்றியும் எழுதினாா். மற்ற வானியலாளா்களின் கட்டுரையைப் படித்ததோடல்லாமல், தமது சொந்த ஆராய்ச்சிக் கட்டுரைகளையும் வெளியிட்டுள்ளாா்.  
இவர் கிரகணத்தை மற்றவர்களுக்குப் புரிய வைக்க, விளக்கு, மற்றும் கோளவடிவமான பொருட்களை வைத்து சோதனை செய்து காண்பித்தாா். இதன் மூலம் வானியல் கொள்கைகளை சுலபமாக அனைவருக்கும் புாியும்படி செய்தாா். சூாிய கிரகணத்தைப் பற்றி அவர் எழுதிய கட்டுரை மிகவும் துல்லியமான கருத்துக்களைக் கொண்டிருந்தது.
கணிதத்தில் கோணவியலையும் பித்தாகோரஸ் தத்துவத்தையும் நன்கு அறிந்திருந்தாா்.  
மேய்வென்டிஸ் (1633-1721 AD) என்னும் கணிதவியலாளரைக் கண்டு வியந்த வாங், பெருக்கல் மற்றும் வகுத்தல் முறைகளை எளிமையாக்கி கணிதம் கற்கும் முறையை மேம்படுத்தினாா். கணிதத்தில் தீராத ஆா்வம் கொண்ட வாங், தமது 24 வது வயதில் 'கணக்கிடுதலின் எளிய கோட்பாடுகள்' (The simple principles of calculation) என்னும் புத்தகத்தை எழுதினாா். படிப்பு கடினமாக இருந்தததைப் பற்றி குறிப்பிட்ட இவர் ஒருமுறை “பேனாவைக் கீழே போட்டுவிட்டு பெருமூச்சு விட வேண்டி வந்தாலும் பாடத்தின் மேல் உள்ள விருப்பத்தினால் படிப்பதை எப்பொழுதும் விடப் போவதுமில்லை" என்றாா்.
# வாங் ழேன்யி

## கவிதை

இவருடைய பிரயாண அனுபவங்களும், கல்வி ஆராய்ச்சிகளும் கவிதை எழுதுவதற்கு ஏராளமான கருத்துக்களைக் கொடுத்தன. இவருடைய கவிதைகளால் ஆழமான தாக்கத்தை விட்டுச் சென்றாா். உரைநடை, முன்னுரை, பின்குறிப்பு என ஏராளமான இலக்கியங்களை 13 தொகுதிகளாக விட்டுச் சென்றுள்ளாா். கிஸ் வம்சத்தினாின் பிரபலமான யுவான் மெய் என்னும் அறிஞா் இவரை மிகச் சிறந்த எழுத்தாளா் எனப் போற்றியுள்ளாா்.  
இவரது எழுத்தின் சில எடுத்துகாட்டுகளாவன:  
*பெயரும் தோங் கணவாய்*  
*முதன்மையானதே கதவு வழி,*  
*மலைத்தொண்டையில் வாழ்தல்*  
*விண்ணில் இருந்து கீழே நோக்கல்,*  
*மஞ்சளாற்றின் பாய்வைக் கதிரவன் காண்கிறான்*  
*தாய் மலை ஏறுகிறேன்*  
*மலைகளில் முகில்களின் நிழல்கள்,*  
*கதிரவன் கடலில் குளிக்கிறான்.*  
இவர் உழைக்கும் எளிய மக்களின் வாழ்வைத் தன் கவிதையில் படம்பிடித்துள்ளார். குறிப்பாக, *பட்டுப்புழு வளர்க்கும் பெண்* , *உடை வெளுத்தல்* ஆகியவற்றில் உழைக்கும் பெண்களை விவரித்துள்ளார். மேலும் இவர் கையூட்டயும் செல்வர், ஏழைமக்களின் முரண்பட்ட வாழ்க்கையையும் படம்பிடித்துக் காட்டியுள்ளார். இவரது *எட்டுவரிக் கவிதை* இதற்குச் சிறந்த எடுத்துகாட்டாகும். இதில் கூறுகிறார்:  
*ஊரிலோ அடுப்பெரியும் புகையையே காணோம்,*  
*செல்வர் உறைகளில் தேக்கிய கூலங்கள் அழுகுகின்றன;*  
*விறகுகள் பசித்த உடல்களை உறிஞ்சுகின்றன,*  
*பேராசைபிடித்த அலுவலர்கள் பண்ணை வரியைச் சுமத்திக்கொண்டே உள்ளனர்.*  
இவர் தன் மணவாழ்வை மகிழ்ச்சியோடு கழித்தார். நிலவுடைமைப் பழக்க வழக்கங்கள் நிகழ்கால வாழ்வுக்குப் பொருந்தாதவை என நம்பினார். அவர் கூறினார், *கல்வியையும் அறிவியலையும் கருதும்போது, மக்கள் எந்த பெண்னையுமே கருதுவதில்லை. பெண்கள் சமையலுக்கும் தையலுக்குமே ஏற்றவர்கள்; பெண்கள் எழுதி வெளியிட்டுவதைப் பற்றிக் கவலைபடவே கூடாது; அவர்கள் வரலாறு படிப்பதோ கவிதை எழுதுவதோ எழுத்தினைப் பயில்வதோ வீண் எனக் கருதுகின்றனர் ஆண்களும் பெண்களும் சமநிலை வாய்ந்த மக்களே. இருபாலாரும் ஒரே தன்மையில் சிந்திக்கவும் கற்கவும் வல்லவர் ஆவர்.*
# வாங் ழேன்யி

## தகைமை

இவர் ஆடவர்க்கும் மகளிருக்கும் சம உரிமையும் வாய்ப்பும் நல்கப்படவேண்டும் என நம்பினார். இவர் தன் கவிதைகளில் இவ்வாறு எழுதுகிறார்:  
*நாம் நம்ப வைக்கவேண்டும்,*  
*மகளிர் ஆடவர் ஒத்தவரே;*  
*உங்களால் ஏற்க முடியவில்லையா,*  
*பெண்மக்களும் மறத்திகளே?*
# வாங் ழேன்யி

## இறப்பு

இவர் தன் 29 ஆம் அகவையில் இறந்தார். தான் இறக்குந் தறுவாயில் இவர் தன் நெருங்கிய தோழராகிய மாதாம் குவையிடம் (கி.பி. 1763–1827) தன் எழுத்துகளின் கையெழுத்துப் படிகளை (கி.பி. 1763–1827) ஒப்படைத்தார். மாதாம் குவை அவற்றை, அக்காலத்து பெயர்பெற்ற அறிஞரான, இவரது ஒன்றுவிட்ட உடன்பிறப்பாகிய குவியான் யியி (கி.பி. 1783–1850) கையில் கைம்மாற்றினார். பின்னவர் இவரது எழுத்துகளை *Shusuan jiancun* என அல்லது கனக்கிடுதலின் எளிய நெறிமுறைகள் என்ற தலைப்பில் தொகுத்தார். மேலும் அவர், இவரை "பான் ழாவோவுக்குப் பிறகான சிறந்த பெண் அறிஞராகக் குறிப்பிட்டார்."
# சித்தார்த் ராய் கபூர்

**சித்தார்த் ராய் கபூர்** இந்தியத் திரைப்படங்கள் தயாரிப்பாளார் மற்றும் *ராஜ் கபூர் பிலிம்ஸ்* நிறுவனத்தினை நிறுவியவராவார். மேலும் *வால்ட் டிஸ்னி*, இந்தியாவின் நிர்வாக இயக்குநர் ஆவார். இவர் ஆகத்து 2, 1974 இல் மும்பையில் பிறந்தவர்.
# சித்தார்த் ராய் கபூர்

## பிறப்பு மற்றும் வள்ர்ப்பு

சித்தார்த் ராய் கபூர் மும்பையில் ஆகத்து மாதம் 2, 1974 அன்று பிறந்தார். பள்ளிக்கல்வியை இவர் ஜி. டி. சோமனி நினைவுப் பள்ளியில் முடித்தார். சித்தென்கம் கல்லூரியில் பொருளாதாரம் படித்தார். கல்லூரியில் படிக்கும் போது கல்லூரியின் வருட இதழின் தொகுப்பாளராக சித்தார்த் ராய் கபூர் இருந்துள்ளார். இவரின் தாய் சலோம் ராய் கபூர். இவர் நடன இயக்குநராக பணியாற்றியுள்ளார் மேலும் இவர் முன்னால் இந்திய அழகி ஆவார். சித்தார்த்தின் சகோதரர்கள் ஆதித்யா ராய் கபூர் மற்றும் குனல் ராய் கபூர். சித்தார்த் ராய் கபூர் 2012 ஆம் ஆண்டு நடிகை வித்யா பாலனை மணந்தார்.
# சித்தார்த் ராய் கபூர்

## தொழில்

சித்தார்த் ராய் கபூர் தனது தொழிலை பிரொக்டர் அன்ட் கேம்பிள் நிறுவனத்திலிருந்து ஆரம்பித்தார். பிரொக்டர் அன்ட் கேம்பிள் நிறுவனத்திலிருந்து விஜய் குழுமத்திற்கு மாறினார். விஜய் குழுமத்தில் *கோன் பனேகா க்ரோர் பதி* நிகழ்ச்சியை சந்தைப்படுத்தும் வேலைகளைச் செய்தார். இந்நிகழ்ச்சியின் வெற்றியைத் தொடர்ந்து விஜய் குழும தொலைக்காட்சி நிகழ்ச்சிகளுடைய சந்தைப்படுத்துதலின் மேலாளராக துபாயிலும், அதிலிருந்து பதவி உயர்வு அடைந்து சந்தைப்படுத்துதலின் இயக்குநராக ஆங்காங்கிளும் வேலைப்பார்த்தார்.
# சித்தார்த் ராய் கபூர்

## திரைப்படங்கள்

### தயாரிப்பாளராக பணிபுரிந்த திரைப்படங்கள்

*ஜக்கா ஜசூஸ்* (2017)  
*தங்கல்* (2016) - தமிழ், தெலுங்கு, இந்தி ஆகிய மூன்று மொழிகளிலும் உருவான திரைப்படம்  
*மொகெஞ்ச தாரோ* (2016)  
*ஃபிட்டூர்* (2016)  
*புறம்போக்கு என்கிற பொதுவுடைமை*- தமிழ்த் திரைப்படம்(2015)  
*கட்டி பட்டி* (2015)  
*யட்சன்* - தமிழ்த் திரைப்படம்(2015)  
*ஃபன்டோம்* (2015)  
*ஏபிசிடி 2* (2015)  
*பிலிம்ஸ்டன்* (2014)  
*பிட்ஜா* (2014)  
*ராஜா நட்வர்லால்* (2014)  
*குப்சூரட்* (2014)  
*ஹைடர்* (2014)  
*இவன் வேறமாதிரி* - தமிழ்த் திரைப்படம்(2013)  
*ஷாகித்* (2011)  
*சிகரம் தொடு* - தமிழ்த் திரைப்படம்(2013)  
*சத்யாகிரஹா* (2013)  
*சென்னை எக்ஸ்பிரஸ்* (2013)  
*கேங்சக்கர்* (2013)  
*தீயா வேல செய்யனும் குமாரு* - தமிழ்த் திரைப்படம் (2013)  
*சேட்டை* - தமிழ்த் திரைப்படம் (2013)
*கை போ சே* - தமிழ்த் திரைப்படம் (2013)
*ஏபிசிடி* (2013)
*லவ் ஷுவ் டே சிக்கன் குரானா* (2012)
*தாண்டவம்* - தமிழ்த் திரைப்படம் (2012)
*ஹிரோயின்* (2012)
*ஹஸ்பண்ட்ஸ் இன் கோவா* - மலையாளத் திரைப்படம் (2012)
*பர்ஃபி* (2012)  
*முகமூடி* - தமிழ்த் திரைப்படம் (2012)  
*அர்ஜூன் - த வாரியர் பிரின்ஸ்* (2012)  
*கலகலப்பு* - தமிழ்த் திரைப்படம் (2012)  
*கிராண்ட் மாஸ்டர்* - மலையாளத் திரைப்படம் (2012)  
*வேட்டை* - தமிழ்த் திரைப்படம் (2012)
# சித்தார்த் ராய் கபூர்

## இணை தயாரிப்பாளராக பணிபுரிந்த திரைப்படங்கள்

*ஜோதா அக்பர்* (2009)  
*ஃபேசன்* (2008)  
*ஆமிர்* (2008)  
*எ வெனஸ்டே* (2008)  
*டெவ் டி* (2009)  
*காமினி* (2009)  
*ராஜ் நீதி* (2010)  
*உதான்* (2010)  
*பீப்லி* (2010)  
*நோ ஒன் கில்டு ஜெஸ்ஸிகா* (2011)  
*டெல்லி பெல்லி* (2011)  
*சில்லர் பார்ட்டி* (2011)  
*பான் சிங் டோமர்* (2012)  
*ரெளடி ரதோர்* (2012)  
*தி லன்ச் பாக்ஸ்* (2013)
# சித்தார்த் ராய் கபூர்

## விருதுகள்

2009 – பிலிம் ஃபேர் விருதுவழங்கும் நிகழ்வில் சிறந்த திரைப்பட விருது ஜோதா அக்பர் திரைப்படத்திற்காக வாங்கினார்.  
2012 – சிறந்த குழந்தைகள் திரைப்படமாக சில்லர் பார்ட்டி திரைப்படம் அங்கிகரிகக்கப்பட்டதற்கு தேசிய விருது  
2013 – பான் சிங் டோமர் சிறந்த திரைப்படமாக அங்கிகரிக்கப்பட்டதற்கு தேசிய விருது  
2013 – சிறந்த திரைப்படமாக ஃபர்ஃபி தேர்வு செய்யப்பட்டதற்கு ஜி சினிமா விருது, பிலிம் ஃபேர் விருது, ஐ.ஐ.எஃப்.ஏ விருது ஆகியவற்றை வாங்கினார்.  
2013 – பான் சிங் டோமர் சிறந்த திரைப்படமாக அங்கிகரிக்கப்பட்டதற்கு திரைப்பட விருது  
2013 – தொழில் முனைவோர் பிரிவில் 2013 ஆம் ஆண்டிற்கான சிறந்த இளம் சாதனையாளர் விருது.  
2017 – பிலிம் ஃபேர் விருதுவழங்கும் நிகழ்வில் சிறந்த திரைப்பட விருது தங்கல் திரைப்படத்திற்காக வாங்கினார்.
# விக்டோரியா சுசான்னி மீதோவ்சு

**விக்டோரியா சுசான்னி மீதோவ்சு** *(Victoria Suzanne Meadows)* வாழ்சிங்டன் பல்கலைக்கழக வானியல் பேராசிரியரும் வானுயிரியல் திட்ட இயக்குநரும் ஆவார். இவர் நாசாவின் வானுயிரியல் நிறுவனத்தின் மெய்நிகர் கோள் ஆய்வகத்தின் முதன்மை ஆய்வாளரும் ஆவார். இவர் வாழ்தகவும் வானுயிர் அடையாளங்கள் சார்ந்த நாசாவின் வானுயிரியல் நிறுவனk (NAI) குழுவின் வழிநடத்தும் அமைப்பின் தலைவராகவும் உள்ளார். இக்குழுவின் ஆய்வுநெறியும் நோக்கமும் புறவெளிக் கோள்கள் பற்றிய கணினிப் படிமங்களை உருவாக்குவதாகும். இவை புறவெளிக் கோள்களின் உருவாக்கம், நிலைப்பு, வட்டனை படிமலர்ச்சி, அவற்றின் சுற்றுச்சூழலையும் கதிர்நிரல்களையும் ஒப்புருவாக்கம் செய்து அவற்றின் வாழ்தகவைக் கண்டறிதலே ஆகும்.  
இவர் நியூ சவுத் வேல்சு பல்கலைக்கழகத்தில் இயற்பியலில் இளமறிவியல் பட்டம் பெற்றார். சிட்னி பல்கலைக்கழகத்தின் வானியற்பியல் துறையில் இயற்பியல் முனைவர் பட்டம் பெற்றுள்ளார்.  
Scientific American இதழ், கெப்ளர் விண்கலம் தொலைவில் அமைந்த விண்மீன்களைச் சுற்றிவரும் பல புறவெளிக் கோள்களைக் கண்டுபிடித்தபோது இதுபற்றிய இவரது கருத்தைக் கூறுமாறு வேண்டியுள்ளது.  
இவரது ஆய்வின் முதன்மையான கவனம் ஒரு சூரியவெளிக்கு அப்பாலைய கோள் உயிர்தரிக்க ஏற்பு உடையதா என்பதை அறியவல்ல அக்கோளின் நிகழ்வுகளைக் கண்டறிதலே ஆகும். இவர் மெய்நிகர் கோள் ஆய்வகத்தைப் பயன்படுத்தி, புறக்கோள்கள் சார்ந்த கணினிப் படிமங்களை உருவாக்குகிறார். இவை கோள் உருவாக்கம், அதன் நிலைப்பு, வட்டணைப் படிமலர்ச்சி ஆகிய நிகழ்வுகளை ஒப்புருவாக்கம் செய்கின்றன. மேலும் இவை உயிர் வாழ்தகவு உள்ள கோளை இனங்காணவும் அதற்கான திட்டங்களை வகுக்கவும் உதவும்.  
2016 நவம்பரின்படி, கூகுள் அறிஞர் இவரது வெளியீடுகள் மொத்தம் 4059 மேற்கோள்களில் சுட்டப்பட்ட்தாகவும் இவரது உயர்சுட்டெண் மதிப்பு 33 ஆக உள்ளது எனவும் கூறுகிறார்.
# சுசான்னி மாதென்

**சுசான்னி மாதென்** *(Suzanne Madden)* ஓர் அமெரிக்க வானியலாளர் ஆவார். இவர் பிரான்சு, பாரீசில் உள்ள சாக்கிளே அணுக்கரு ஆய்வு மையத்தில் ஆய்வாலராகப் பணிபுரிகிறார். இவருக்கு 1995 இல் அமெரிக்க வானியல் கழகத்தால் ஆன்னி ஜம்ப் கெனான் வானியல் விருது வழங்கப்பட்டுள்ளது.  
மாதென் குறும்பால்வெளிகளையும் பிற பால்வெளிகளில் உள்ள உடுக்கணத்திடைப் பொருள்களையும் ஆய்வு செய்துள்ளார். இவருக்கு எர்ழ்செல் விண்வெளி வான்காணகத்தில் உத்தரவாதமான நேரம் ஒதுக்கப்பட்டுள்ளது.  
இவர் பால்வெளிகள், புடவி சார்ந்த எட்டாம் பிரிவிலும் (2012 வரையில்) பால்வெளிகளுக்கான ஆணையம் 28 இலும் (2015 வரையில்) முன்பு இணைந்து பன்னாட்டு வானியல் ஒன்றியத்தில் முனைவாகச் செயல்பட்டுள்ளார். அண்மையில் இவர் உடுக்கணப்பொருள், களப்புடவி சார்ந்த எச் பிரிவிலும் அண்டவியல், பால்வெளிகள் சார்ந்த ஜே பிரிவிலும் இணைந்து செயல்பட்டு வருகிறார்.
# நான்காம் பௌத்த சங்கம்

**நான்காம் பௌத்த சங்கம்** (**Fourth Buddhist Council**), கிபி முதல் நூற்றாண்டில், இலங்கையில் தேரவாத பௌத்தர்கள் கூட்டிய சங்கத்தினையும் மற்றும் சர்வாஸ்திவாத பௌத்தர்கள் காஷ்மீரத்தில் கூட்டிய பௌத்த சங்கத்தினையும் குறிக்கும்.  
இலங்கையில் முதன்முறையாக நடைபெற்ற நான்காம் பௌத்த சங்கத்தின் முடிவிகளின் படி, பௌத்த இலக்கியங்களை பனை ஓலைகளில் எழுதி ஆவணப்படுத்தப்பட்டது.
# நான்காம் பௌத்த சங்கம்

### நான்காம் பௌத்த சங்கம், இலங்கை

பன்னாட்டு தேரவாத பௌத்தர்களின் மாநாடு, கிபி 27ம் ஆண்டில் அனுராதபுர நாட்டு மன்னர் **வட்டகாமினி அபயன்** ஆதரவில் அபயகிரி விகாரையில் நடைபெற்றது.
இலங்கையின் மகாவம்சம் எனும் பௌத்த இலக்கியம், நான்காம் பௌத்தச் சங்கத்தின் போது, அனைத்து பௌத்த இலக்கியங்களுக்கு பாலி மொழியில் விளக்கங்கள், விரிவுரைகள் எழுதப்பட்டது.  
நான்காம் பௌத்த சங்கம் முடிவுற்ற போது, பனை ஓலைகளில் எழுதப்பட்ட பௌத்த இலக்கியங்களின் பிரதிகள் பர்மா, தாய்லாந்து, கம்போடியா மற்றும் லாவோஸ் நாடுகளின் பௌத்த விகாரைகளுக்கு எடுத்துச் செல்லப்பட்டது.
# நான்காம் பௌத்த சங்கம்

### நான்காம் பௌத்த சங்கம், காஷ்மீரம்

குசானப் பேரரசின் காலத்தில் கிபி 100ல் 500 பிக்குகள் கலந்து கொண்ட, சர்வாஸ்திவாத பௌத்தர்களின் மாநாடு, ஜலந்தர் அல்லது காஷ்மீரத்தில், சுங்க வம்ச அரசர் வசுமித்திரன் தலைமையில் நடைபெற்றதாக அறியப்படுகிறது. இப்பௌத்த மாநாட்டில் திரிபிடகத்தின் ஒன்றான அபிதம்மபிடகத்திற்கு விளக்க உரைகள் ஓலைகளில் எழுதப்பட்டது. மேலும் முந்தைய பௌத்தப் பிரிவுகளின் தத்துவக் கோட்பாடுகளின் நூல்கள் எழுதப்பட்டது. மேலும் சிலர் இப்பௌத்த மாநாடு கனிஷ்கர் ஆட்சிக் காலத்தில் நடைபெற்றதாக கூறுகின்றனர்.  
சர்வாஸ்திவாத பௌத்த சங்கத்தால் இயற்றப்பட்ட பௌத்த இலக்கியங்கள், மகாயான மரபில் இருந்ததாக அறியப்படுகிறது.
# நான்காம் பௌத்த சங்கம்

## இதனையும் காண்க

- பௌத்த சங்கம்
- முதலாம் பௌத்த சங்கம்
- இரண்டாம் பௌத்த சங்கம்
- மூன்றாம் பௌத்த சங்கம்
- ஐந்தாம் பௌத்த சங்கம்
- ஆறாம் பௌத்த சங்கம்
# சுசான் கெய்சர்

**சுசான் கெய்சர்** *(Susan Kayser)*ஓர் அமெரிக்க வானியலாளர் ஆவார். இவர் தான் கலிபோர்னியா தொழில்நுட்ப நிறுவனத்தில் இருந்து வானியற்பியலில் முதன்முதலில் முனைவர் பட்டம் பெற்றவர் ஆவார். இது அப்போது ஊடகங்களில் ஆர்வத்தோடு கவனப்படுத்தப்பட்டு பதிவாகியுள்ளது. இவரது ஆய்வுரைதான் NGC 6822 எனும் ஒழுங்கற்ற பால்வெளியை 2002 வரையில் மிக ஆழமாக ஆய்வு செய்த ஒன்றாக விளங்கியது. இவர் நாசாவின் ஈலியோசு விண்கலத்திலும் ISEE-3 எனும் பன்னாட்டு வால்வெள்ளி தேட்டக்கல (இது பின்னர் International Sun-Earth Explorer-3 எனப்பட்டது) கதிர் வானியல் செய்முறைகளிலும் தேசிய அறிவியல் அறக்கட்டளைக்காக ஜெமினி வான்காணகத்திலும் பணிபுரிந்துள்ளார்.
# ஆறாம் பௌத்த சங்கம்

**ஆறாம் பௌத்த சங்கம்** (Sixth buddhist council), கௌத புத்தரின் 2500-ஆம் ஆண்டு நினைவு நாளை கொண்டாடுவதற்காக, மியான்மர் நாட்டின் ரங்கூன் நகரத்தில் மே, 1954 முதல் மே 1956 முடிய நடைபெற்றது.  
பர்மா நாட்டின் பிரதமர் யு நூவின் ஆதரவில் நடைபெற்ற ஆறாம் பௌத்த சங்கத்திற்கு எட்டு நாடுகளிலிருந்து 500 பௌத்த அறிஞர்களும், பிக்குகளும் கலந்து கொண்டனர்.  
ஆறாம் பௌத்தச் சங்கத்தில் மியான்மர், இலங்கை, இந்தியா, நேபாளம், திபெத், கம்போடியா, தாய்லாந்து, லாவோஸ் என எட்டு நாடுகளின் பௌத்த அறிஞர்கள் கலந்து கொண்டனர்.
ஆறாம் பௌத்த சங்கத்தில் பௌத்த தருமம், விநயபிடகம் குறித்த நெறிமுறைகள் தொகுக்கப்பட்டது. மேலும் பாலி மொழியில் அமைந்த அனைத்து பௌத்த சாத்திரங்கள் மறுபரிசீலனைச் செய்யப்பட்டு ஓதப்பட்டது.
# ஆறாம் பௌத்த சங்கம்

## இதனையும் காண்க

- பௌத்த சங்கம்
- முதலாம் பௌத்த சங்கம்
- இரண்டாம் பௌத்த சங்கம்
- மூன்றாம் பௌத்த சங்கம்
- நான்காம் பௌத்த சங்கம்
- ஐந்தாம் பௌத்த சங்கம்
# யு நூ

**யு நூ** (** Nu**) (; ; 25 மே 1907 – 14 பிப்ரவரி 1995), 20ம் நூற்றாண்டில் அனைவராலும் அறியப்பட்ட பர்மிய விடுதலைப் போராட்ட வீரரும், இராஜதந்திரியும், அரசியல்வாதியும், தேசியவாதியும் ஆவார். விடுதலைப் பெற்ற பர்மா நாட்டின் முதல் பிரதம அமைச்சர் ஆவார்.  
இவர் முதன் முறையாக 4 சனவரி 1948 முதல் 12 சூன் 1956 முடியவும், இரண்டாம் முறையாக, 28 பிப்ரவரி 1957 முதல் 28 அக்டோபர் 1958 முடியவும், மூன்றாம் முறையும், இறுதியாகவும் 4 ஏப்ரல் 1960 முதல் 2 மார்ச் 1962 முடிய என மூன்று முறை பர்மா நாட்டின் பிரதம அமைச்சராக இருந்தவர்.
# விரெக்சி இலியொனார்டு

**விரெக்சி இலியொனார்டு** *(Wrexie Leonard)* (செப்டம்பர் 15, 1867 - நவம்பர் 9, 1937) அல்லது **உலூயிசு இலியொனார்டு** எனப்படும் அமெரிக்க வானியலாளர் ஆவார். இவர் பெர்சிவால் உலோவலின் கீழ் உதவியாளராகப் பணிபுரிந்துள்ளார். மேலும் செவ்வாய் பற்றிய தனது நோக்கீடுகளை வெளியிட்டுள்ளார். வெள்ளியின் குழிப்பள்ளம் ஒன்று இவரது நினைவாகப் பெயரிடப்பட்டுள்ளது.
# விரெக்சி இலியொனார்டு

## வாழ்க்கை

விரெக்சி உலூயிசு இலியோனார்டு பெனிசில்வேனியாவில் உள்ள திராயில் வளர்ந்தார். பின்னர் போசுடானுக்கு இடம்பெயர்ந்தார்.  
}}
# யூலியா எம். இரிலே

**யூலியா எம். இரிலே** *(Julia M. Riley)* (கில் எனப்படுபவர்) ஒரு பிரித்தானிய வானியற்பியலாளர் ஆவார்
# யூலியா எம். இரிலே

## குடும்பம், தொழில் பின்னணி

இவர் கேம்பிரிட்ஜ் பல்கலைக்கழகத்தின் கேவண்டிழ்சு வானியற்பியல் குழு சார்ந்த கிர்ட்டன் கல்லூரியில் ஆராய்ச்சியாளர் ஆவார். இவர் ஆய்வுப்புலம் கதிர்வானியல் ஆகும். இவர் கேம்பிரிட்ஜ் பல்கலைக்கழகத்தில் இயற்கை அறிவியல் முப்பாடத் திட்டத்தின்கீழ் இயற்பியலில் விரிவுரையாற்றுகிறார். இயற்பியல் ஆய்வகப் பயிற்றுநராகவும் விளங்குகிறார். இவர் பிரித்தானிய கடல்சார் புவியியற்பியலாளராகிய மவுரிசு கில்லின் மகளும் நோபல் பரிசு வென்ற உடலியலாளராகிய ஆர்ச்பால்டு விவியான் கில்லின் பேத்தியும் ஆவார்.
# யூலியா எம். இரிலே

## பார்னராப் இரிலே (FR) வகைமை I, II

இவர் 1974 இல் பெர்னி பர்னராப்புடன் இணைந்து கதிர்ப்பால்வெளிகளின் வகைப்பாடு குறித்த சிறந்த ஆய்வுரையை எழுதியுள்ளார். அதில் கதிர்ப்பால்வெளிகளை அவற்றின் வடிவத்தைப் பொறுத்து இரண்டாகப் பிரித்தார். இவ்வகைபாடு கதிர்ப்பால்வெளிகளின் பார்னராப்-இரிலே வகைபாடு வகைமை I, II என அழைக்கப்படுகிறது. அதாவதுFRI, FRII என அழைக்கப்படுகிறது. FRI பால்வெளிகளில் பெரும்பகுதி கதிர் உமிழ்வு அவற்றின் மையத்தில் இருந்து வருகிறது. ஆனால், FRII பால்வெளிகளில் பெரும்பகுதி கதிர் உமிழ்வு மையத்தில் இருந்து விலகி அமையும் வெம்புள்ளிகளில் இருந்து வருகிறது.
# மியா காலிஃபா

**மியா காலிஃபா** (Mia Khalifa) (பிறப்பு: பிப்ரவரி 10, 1993) என்பவர் வயது வந்தோருக்கான ஆபாசக் காணொளிகளில் தோன்றும் பாலியல் நடிகை ஆவார். பிறப்பால் லெபானைச் சார்ந்த இவர் பின்னர் அமெரிக்காவில் குடியேறியவர்.
# மியா காலிஃபா

## இளமைக்காலம்

இவர் லெபனான் நாட்டின் *பெய்ருட்* நகரில் பிறந்தவர். 2000 ஆம் ஆண்டில் அமெரிக்காவிற்கு இவரது குடும்பம் குடிபெயர்ந்தது. இவர் கத்தோலிக்க மதத்தினரக இருந்தாலும் அதைப் பின்பற்றாதவராக வாழ்ந்தார். டெக்சாசு பல்கலைக்கழகத்தில் (University of Texas) வரலாற்றில் இளநிலைப் பட்டம் பெற்றார். தனது 18 வது வயதில் 2011 பிப்ரவரி மாதம் அமெரிக்கர் ஒருவரை மணந்து கொண்டார்.
# மியா காலிஃபா

## தொழில்முறை ஆபாசப்பாலியல் வாழ்க்கை

2014, அக்டோபர் மாதம் முதல் தொழில்முறை ஆபாசப்பாலியல் காணொளிகளில் தோன்றத் தொடங்கினார். அவரது 22 வது வயதுவாக்கில் அவரது காணொளிகள் 15 இலட்சம் பார்வையாளர்களால் பார்க்கப்படது. பாலியல் ஆபாசக் காணொளி இணையத்தளங்களில் மிக அதிக அளவில் தேடப்பட்ட நபராக இவர் விளங்கினார். இவரைப் பற்றிய மொத்தத் தேடல்களில் நான்கில் ஒரு பங்கு லெபனானைச் சார்ந்ததாகும். இத்தகவலை டிசம்பர் 28, 2014 அன்று அவ்விணையதளம் இத்தகவலினை உறுதி செய்தது. மேலும் இவர் முதல்தர வரிசையாளராக அறிவிக்கப்பட்டர். இதன் காரணமாக இவருக்கு இஸ்லாம் பெயரை எனும் தீவிரவாத அமைப்பு கொலை மிரட்டல் விடுத்தது. மேலும் ஆபாசப் பாலியல் காணொளிகளில் இவர் தலையில் ஹிஜாப் அணிந்து தோன்றியது மத்திய கிழக்கு நாடுகளில் சர்ச்சையினை உருவாக்கியது.
# மியா காலிஃபா

## வாழ்க்கை

புளோரிடா மாநிலத்தின் மியாமி பகுதியில் வசித்த மியா காலிஃபா, தொழில்முறை ஆபாசப்பாலியல் வாழ்க்கைக்குப் பின்னர் டெக்சாஸ் மாகாணத்தில் குடியேறினார். தொழில்முறை ஆபாசப்பாலியல் வாழ்க்கைக்குப் பின்னர் அவரது டிவிட்டர் கணக்கினை 10 இலட்சம் மக்கள் பின் தொடர்கின்றனர், மேலும் *இன்ஸ்டாகிராம்* பக்கத்தினை மூன்று இலட்சம் மக்கள் பின் தொடருகின்றனர். அவரது உடலில் லெபனானிய தேசிய கீதத்தின் முதல் வரியைப் பச்சையாக் குத்தியுள்ளார். தொழில்முறை ஆபாசப்பாலியல் வாழ்க்கையைத் தேர்ந்தெடுத்ததால் அவரது பெற்றோர் அவருடன் பேசுவதில்லை என நேர்காணலில் கூறியிருந்தார். தொழில்முறை ஆபாசப்பாலியல் வாழ்க்கையினை இவர் தேர்ந்தெடுக்கக் காரணம் இவர் வளார்ந்த நாட்டின் கலாச்சாரம் எனத் தெரிவித்தனர். மேலும் இவர் அத்துறையினைவிட்டு விலகிவிட வேண்டும் எனவும் அதனால் எந்தவித குடும்பத்திற்கோ, நாட்டிற்கோ கெளரவமும் கிட்டப்போவதில்லை எனவும் அவரது பெற்றோர் தெரிவித்ததாகவும் கூறினார். 2016 ஆம் ஆண்டில் *நியூயார்க் போஸ்ட்* பத்திரிகைக்கு அளித்த பேட்டியில் ஆபாசப்பாலியல் தொழிலில் மூன்று மாதங்கள் மட்டுமே இருந்ததாகவும், பின்னர் அதிலிருந்து விலகிவிட்டதாகவும் தெரிவித்தார். மற்றொரு ஆபாசப் பாலியல் காணொளி இணையத்தளம் 2016 ஆம் ஆண்டில் அவர்களது இணையத்தளத்தினில் அதிகளவு தேடப்பட்ட நபராக மியா கலிஃபாவினை அறிவித்தது.
# மியா காலிஃபா

## சமூக வலைத்தளப் பங்களிப்பு

மியா காலிஃபாவும் கில்பட் ஆர்னஸும் இணைந்து *காம்ப்ளக்ஸ் நியூஸ்* (Complex News’s) எனும் யூடியூப் பக்கத்தில் விளையாட்டு நிகழ்ச்சியை தினமும் வழங்கினர்.
# மியா காலிஃபா

## பொது வாழ்க்கை

2016 ஆண்டு, மியா காலிஃபாவை சவுதி அரேபியாவிற்கான அமெரிக்கத் தூதராக நியமிக்கும்படி அமெரிக்க அதிபர் டொனால்ட் ட்ரம்பிடம் இணையத்தள கோரிக்கை மூலம் கோரப்பட்டது. 2015 ஜனவரி மாதம் *டைம்ஃபிளைஸ்* எனும் இசைக்குழு *மியா காலிஃபா* எனும் பெயரில் இசைத்தொகுப்பு ஒன்றினை வெளியிட்டது.
# ஐந்தாம் பௌத்த சங்கம்

**ஐந்தாம் பௌத்த சங்கம்** (**Fifth Buddhist council**) மியான்மார் நாட்டின் மண்டலை நகரத்தில் 1871ல் நடைபெற்றது. 2400 பர்மிய நாட்டுப் பிக்குகள் கலந்து கொண்ட ஐந்தாம் பௌத்த சங்கத்திற்கு, முதிய பிக்குகளான மகாதேரர் ஜெகராபிவம்சர், நரேந்தபித்தஜா மற்றும் மகாதேரர் சுமங்கலர் ஆகியோர் தலைமை வகித்தனர். இம்மாநாடு ஐந்து மாதங்கள் தொடர்ந்து நடைபெற்றது.  
பர்மிய அரசரின் ஆதரவில் நடைபெற்ற இம்மாநாட்டில், பர்மிய பௌத்த அறிஞர்கள் மற்றும் பிக்குகள் மட்டுமே கலந்து கொண்டதால், பர்மாவிற்கு வெளியே உள்ள தேரவாத பௌத்தர்கள், இப்பௌத்த மாநாட்டை ஏற்றுக்கொள்வதில்லை.
# ஐந்தாம் பௌத்த சங்கம்

## நோக்கம்

பாளி மொழியில் எழுதப்பட்ட பழையான, பௌத்த சமயத் தொகுப்பான, கௌதம புத்தரின் உபதேசங்கள் அடங்கிய திரிபிடகத்தை ஓதி, பரிசீலனை செய்து, அதில் தேவையற்ற சிறு வேறுபாடுகளை திருத்தவும், நீக்கவும் முடிவு செய்யப்பட்டது.  
மேலும் திரிபிடகத்தை 729 பளிங்குக்கல் பலகைகளில், பர்மிய மொழியில் செதுக்கி மக்களின் பார்வைக்கு வைத்தனர்.
# ஐந்தாம் பௌத்த சங்கம்

## இதனையும் காண்க

- பௌத்த சங்கம்
- முதலாம் பௌத்த சங்கம்
- இரண்டாம் பௌத்த சங்கம்
- மூன்றாம் பௌத்த சங்கம்
- நான்காம் பௌத்த சங்கம்
- ஆறாம் பௌத்த சங்கம்
# ஆலியா

**ஆலியா தானா ஒட்டன்** (*Aaliyah Dana Haughton*) ஒரு அமெரிக்கப் பாடகரும், நடிகையும், மாடலும் ஆவார். நியூயார்க்கில் உள்ள புரூக்லினில் பிறந்த இவர், மிச்சிக்கனில் உள்ள டெட்ரோயிட்டில் வளர்ந்தார். தனது பத்தாவது வயதில் "இசுட்டார் சேர்ச்" (Star Search) என்னும் தொலைக்காட்சி நிகழ்ச்சியில் "கிளாடீசு நைட்" என்பவருடன் கலந்துகொண்டார். பன்னிரண்டாவது வயதில் ஆலியா "சிவ் ரெக்கார்ட்சு", அலியாவின் உறவினரான பாரி அங்கர்சனின் "பாக்கிரவுன்ட் ரெக்கார்ட்சு" ஆகிய இசைத்தட்டு நிறுவனங்களுடன் ஒப்பந்தம் செய்துகொண்டார். அங்கர்சன், ஆலியாவுக்கு ஆர். கெலி என்பவரை அறிமுகம் செய்து வைத்தார். கெலி பின்னர் ஆலியாவுக்கு வழிகாட்டியாக இருந்ததுடன், ஆலியாவின் இசைத்தொகுப்புக்களுக்கான பாடலாசிரியராகவும், அவரின் முதல் இசைத்தொகுப்பான "வயது ஒரு எண்ணன்றி வேறெதுவும் அல்ல" (Age Ain't Nothing but a Number) என்பதன் தயாரிப்பாளராகவும் இருந்தார். இந்த இசைத்தொகுப்பு ஐக்கிய அமெரிக்காவில் மூன்று மில்லியன் பிரதிகள் விற்பனையானதுடன், அமெரிக்க இசைத்தட்டுத் தொழிற் கழகத்தின் இரண்டு பிளாட்டினம் சான்றுப் பத்திரத்தையும் பெற்றது. கெலியுடன் சட்டமுறையற்ற மண வாழ்க்கையில் ஈடுபட்டுள்ளார் என்ற குற்றச்சாட்டு எழுந்ததை அடுத்து ஆலியா "சிவ்" உடனான ஒப்பந்தத்தை முறித்துக்கொண்டு "அத்லாந்திக் ரெக்கார்ட்சு" என்னும் நிறுவனத்துடன் ஒப்பந்தம் செய்துகொண்டார்.  
ஆலியா "டிம்பலான்ட்", "மிசி எலியட்" ஆகிய இசைத்தட்டுத் தயாரிப்பாளர்களுடன் இணைந்து "மில்லியனில் ஒன்று" (One in a Million) என்னும் தனது இரண்டாவது இசைத்தொகுப்பை வெளியிட்டார். இதுவும் ஐக்கிய அமெரிக்காவில் மூன்று மில்லியன் பிரதிகளும், உலகம் முழுவதிலும் எட்டு மில்லியன் பிரதிகளும் விற்பனையாகின. 2000 ஆவது ஆண்டில் ஆலியா தனது முதல் படமான "ரோமியோ இறக்க வேண்டும்" (Romeo Must Die) என்பதில் நடித்தார். இப்படத்தில் ஆலியா பாடிய "மீண்டும் முயற்சி செய்" (Try Again) என்னும் பாடல் பெரும் புகழ் பெற்றது. இவரது "ஆலியா" என்னும் பெயரிலான மூன்றாவதும் கடைசியுமான இசைத்தொகுப்பு யூலை 2001 ஆம் ஆண்டில் வெளியானது.  
2001 ஆம் ஆண்டு ஆகத்து 25 ஆம் தேதி ஆலியாவும் வேறு எண்மரும், இசை நிகழ்படம் ஒன்றின் படப்பிடிப்புக்குப் பின்னர் பகமாசில் ஏற்பட்ட விமான விபத்து ஒன்றில் இறந்தனர். விமானத்தை ஓட்டியவர் விமானம் ஓட்டுவதற்கான அனுமதிப் பத்திரம் பெறாதவர் என்பதுடன், பரிசோதனைகளின் போது விமானியின் உடலில் "கொக்கேயின்", "ஆல்ககோல்" ஆகியவற்றின் தடயங்கள் காணப்பட்டன. ஆலியாவின் குடும்பம் விமான நிறுவனத்தின் மீது வழக்குத் தாக்கல் செய்தது. இது பின்னர் நீதிமன்றத்துக்கு வெளியில் தீர்த்துவைக்கப்பட்டது. ஆலியாவின் இறப்புக்குப் பின்னரும் அவருடைய பல இசைத்தொகுப்புக்கள் வெளியாகி வணிக அடிப்படையில் வெற்றி பெற்றன. 24 தொடக்கம் 32 மில்லியன் வரையிலான இவரது இசைத்தொகுப்புப் பிரதிகள் உலகம் முழுவதிலும் விற்பனையாகியுள்ளதாக மதிப்பிடப்படுகின்றது. "பில்போர்ட்" சஞ்சிகை இவரை கடந்த 25 ஆண்டு காலத்தில் 10 ஆவது வெற்றிகரமான R&B பெண் கலைஞராகவும், வரலாற்றில் 27 ஆவது வெற்றிகரமான R&B கலைஞர் எனவும் பட்டியலிட்டுள்ளது.
# ஆலியா

## தொடக்க காலம்

ஆலியா தானா ஒட்டன், 1979 ஆம் ஆண்டு சனவரி 19 ஆம் தேதி நியூயார்க்கில் உள்ள புரூக்லினில் பிறந்தார். டயானா, மைக்கேல் ஆகியோருக்குப் பிறந்த இரண்டு பிள்ளைகளில் ஆலியா இளையவர். ஆலியா ஒரு ஆப்பிரிக்க அமெரிக்கர். அத்துடன் ஒரு பாட்டி வழியாக தாயக அமெரிக்க மரபும் இவருக்கு உண்டு. எபிரேய மொழி மூலம் கொண்ட இவருடைய பெயர், "மிக உயர்ந்த, உச்சமான, மிகச் சிறந்த" எனப் பொருள்படும். ஆலியா தனது பெயர் குறித்து மிகவும் பெருமை அடைவதாகவும், தனது வாழ்க்கை முழுவதும் பெயருக்கு ஏற்ப வாழ முயல்வதாகவும் குறிப்பிட்டுள்ளார். இவருக்கு ஐந்து வயதாக இருந்தபோது, ஆலியாவின் குடும்பத்தினர் மிச்சிகனில் உள்ள டெட்ரோயிட்டுக்கு இடம்பெயர்ந்தனர். இங்கே ஆலியா அவரது அண்ணனான ரசாத்துடன் வளர்ந்தார். இவர் கத்தோலிக்கத் தொடக்கப் பள்ளியில் முதல் வகுப்பில் படித்துக்கொண்டு இருந்தபோது "அன்னி" என்னும் மேடை நாடகத்தில் நடித்தார். அன்றிலிருந்து தான் ஒரு பொழுதுபோக்குக் கலைஞராக வேண்டும் என்ற ஆசை ஆலியாவுக்கு ஏற்பட்டது. ஆலியாவின் தந்தை அவரது மச்சான்களில் ஒருவரான பாரி அங்கர்சன் என்பவரின் களஞ்சிய வணிகத்தில் வேலை செய்தார். தாய் வீட்டில் இருந்து பிள்ளைகளைப் பார்த்துக்கொண்டார்.
# ஜோகேஸ்வரி குகைகள்

, மும்பை புறநகரம், மகாராட்டிரா]]  
**ஜோகேஸ்வரி குகைகள்** (**Jogeshwari Caves**) இந்தியாவின் மகாராட்டிரா மாநிலத்தின், மும்பை புறநகர் மாவட்டத்தில் மற்றும் பெருநகரமும்பை மாநகராட்சியின் கிழக்கில் ஜோகேஸ்வரி எனுமிடத்தில் அமைந்த பௌத்தக் குடைவரைகள் ஆகும். இக்குடைவரை மூன்று நுழைவு வாயில் கொண்டது கிபி 520 - 550 ஆண்டுகளில் வடிக்கப்பட்ட மகாயான பௌத்தப் பிரிவைச் சார்ந்த இக்குடைவரைகளில் தற்போது இந்து சமயக் கடவுள்களின் இருப்பிடமாக திகழ்கிறது. இக்குகையின் உட்புறத்தில் ஜோகேஸ்வரி மாதாவின் சிற்பம் செதுக்கப்பட்டுள்ளது.  
மேலும் இக்குகைகளைச் சுற்றிலும் தற்போது மக்கள்தொகை பெருகிவிட்டதால், இக்குகைகளை கழிவிடங்களாகவும், சமூகவிரோத செயல்களுக்கும் பயன்படுத்துகின்றனர்.
# ஜோகேஸ்வரி குகைகள்

## இதனையும் காண்க

- பௌத்த யாத்திரைத் தலங்கள்
- பௌத்த தொல்லியற்களங்கள்
# முப்பெரும் தேவியர்

**முப்பெரும் தேவியர்** என்பது 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். கே. சங்கர் இயக்கிய இத்திரைப்படத்தை எம். சரோஜினி தேவி தயாரித்திருந்தார். கே. ஆர். விஜயா, சுஜாதா, இலட்சுமி ஆகியோர் முக்கிய கதாபாத்திரங்களில் நடித்த இத்திரைப்படத்திற்கு ம. சு. விசுவநாதன் இசையமைத்திருந்தார்.
# முப்பெரும் தேவியர்

## நடிகர்கள்

- கே. ஆர். விஜயா - பார்வதி
- இலட்சுமி - இலட்சுமி
- சுஜாதா - சரசுவதி
- பிரபு
- அம்பிகா
- எம். என். நம்பியார்
- டெல்லி கணேஷ்
- சங்கிலி முருகன்
- செந்தில்
- ஜெய்கணேஷ்
- வெண்ணிற ஆடை மூர்த்தி
- ஒரு விரல் கிருஷ்ணா ராவ்
- எல். ஐ. சி. நரசிம்மன்
- கோகிலா
- மாஸ்டர் ஸ்ரீதர்
- ஸ்ரீகாந்த்
# முப்பெரும் தேவியர்

## பாடல்கள்

இத்திரைப்படத்திற்கு ம. சு. விசுவநாதன் இசையமைத்திருந்தார்.  
| **எண்** | **பாடல்** | **பாடகர்கள்** | **பாடலாசிரியர்** | **காலம் (நி:வி)** |
| --- | --- | --- | --- | --- |
| 1 | சப்பாரும் கல்வியும் | 06.14 |  |  |
| 2 | அறிவில் ஆதவன் நான் | 05.32 |  |  |
| 3 | திருமால் அழகா | 04.41 |  |  |
| 4 | நீரில் ஒரு பௌர்ணமி | 04.52 |  |  |
| 5 | மூன்று தேவியும் | 05.07 |  |  |
| 6 | காளி புறப்பட்டாள் | 08.29 | } |  |
# சோனாக்சி சின்கா

**சோனாக்சி சின்கா** (Sonakshi Sinha) (பிறப்பு: 2 ஜூன் 1987) ஓர் இந்திய திரைப்பட நடிகையாவார். இவர் சத்ருகன் சின்கா மற்றும் பூனம் சின்கா ஆகியோரின் மகளாவார். முதலில் ஆடை வடிவமைப்பாளராக இருந்த இவர் பின்னர் *தபாங்* எனும் திரைப்படத்தில் 2010 ஆம் ஆண்டில் நடித்தார். இத்திரைப்படத்தில் சிறப்பாக நடித்ததால் அவருக்கு *ப்லிம் ஃபேர்* விருது உள்ளிட்ட சில விருதுகள் வழங்கப்பட்டன.
# சோனாக்சி சின்கா

## இளமைப் பருவம்

பீகார் மாநிலத்தின் பாட்னா நகரில் *பீகாரி சத்ரிய* குடும்பத்தில் இவர் பிறந்தார். இவரது பெற்றோர்களும் திரைப்படத் துறையினைச் சார்ந்தவர்கள் ஆவார். பெற்றோரின் மூன்று குழந்தைகளில் இவர் கடைசிக் குழைந்தையாவார். இவரது தந்தையார் பாரதிய ஜனதா கட்சியினைச் சார்ந்தவர் ஆவார். *ஆர்யா வித்யா மந்திர்* பள்ளியில் தனது தொடக்கக் கல்வியையும் பின்னர் ஆடை வடிவமைப்பாளர் கல்வியை *ப்ரேம்லீலா விதல்தாஸ்* (Premlila Vithaldas Polytechnic) பட்டயக் கல்லூரியிலும் முடித்தார்.
# சோனாக்சி சின்கா

## திரைப்படத்துறை

2005 ஆம் ஆண்டில் *மேரா தில் லேகே தேக்கோ* (Mera Dil Leke Dekho) திரைப்படத்தில் ஆடை வடிவமைப்பாளராக பணியாற்றினார். பின்னர் 2010 ஆம் ஆண்டில் *தபாங்* திரைப்படத்தில் கிராமத்துப் பெண்ணாக நடிப்பதற்காக தனது எடையில் 30 கிலோகிராம்களை இழந்தார். அத்திரைப்படத்தில் நடித்ததன் மூலம் விருதினையும், பரவலாக கவனத்தினை அடைந்தார். 2011 ஆம் ஆண்டில் எந்தவித திரைபப்டத்திலும் நடிக்கவில்லை. பின்னர் 2012 ஆம் ஆண்டில் பிரபுதேவாவின் இயக்கத்தில் *ரவுடி ரத்தோர்* திரைப்படம் உள்ளிட்ட நான்கு திரைப்படங்களில் நடித்தார். *ரவுடி ரத்தோர்* திரைப்படம் வெளியான அன்றே 15 கோடி வசூலாகியது. இவர் நடித்த மூன்றாவது திரைப்படமான *சன் ஆஃப் சர்தார்* (Son of Sardar) *அஸ்வினி திர்* தயாரிப்பில் உருவானது. இதில் அஜய் தேவ்கானுடன் இணைந்து நடித்திருந்தார். இத்திரைப்படம் வெற்றிபெறாவிட்டாலும் விமர்சகர்களின் கவனத்தினை ஈர்ந்தது. மேலும் வணிகரீதியிலான வெற்றியையும் அடைந்தது. மேலும் *ரைஸ் ஆஃப் த கார்டியன்ஸ்* (Rise of the Guardians) திரைப்படத்தின் மொழிமாற்றுப் பணியில் இவர் குரல் கொடுத்திருந்தார். மேலும் இவர் *மிலன் லூத்ரியா* (Milan Luthria) இயக்கத்தில் *அக்ஸய் குமாருடன்* இணைந்து நடித்த *ஒன்ஸ் அப்பான் அ டைம் இன் மும்பை தோபாரா!* (Once Upon a Time in Mumbai Dobaara!) திரைப்படம் வணிக ரீதியில் தோல்வியடைந்தது. மற்றுமொரு திரைப்படமான *புல்லட் ராஜா* (Bullett Raja) திரைப்படமும் வணிக ரீதியில் தோல்வியடைந்தது. இத்திரைப்படத்தில் *சைஃப் அலி கானுடன்* இணைந்து நடித்திருந்தார். பின்னர் *சாகித் கபூருடன்* இணைந்து நடித்த பிரபுதேவா இயக்கிய *ஆர்...ராஜ்குமார்* (R... Rajkumar) திரைப்படம் ஓரளவிற்கு வணிரீதியிலான வெற்றியை ஈட்டியது.
2014 ஆம் ஆண்டில் இந்தி மொழியில் மொழிமாற்றம் செய்யப்பட்ட ஆங்கிலத் திரைப்படமான *ரியோ 2* திரைப்படத்திற்கு குரல் ஒத்துழைப்பு வழங்கியிருந்தார். மேலும் தமிழ்த் திரைப்பட இயக்குநர் *ஏ. ஆர். முருகதாஸ்* இயக்கிய *ஹாலிடே: எ சோல்ஜர் இஸ் நெவர் ஆஃப் டியூட்டி* (Holiday: A Soldier Is Never Off Duty) எனும் திரைப்படத்தில் அக்ஷய் குமாருடன் நடித்திருந்தார்.
# சோனாக்சி சின்கா

## திரைப்படத்துறை

### தமிழ் மொழியில்

இந்தி மொழித் திரைப்படங்களில் நடிகையான போதும் தமிழ்த் திரைப்படத்திலும் இவர் நடித்தார். 2014 ஆம் ஆண்டும் ரஜினிகாந்த் நடித்த லிங்கா திரைப்படத்தில் இவர் நடித்தார். இது இவரது முதல் தமிழ் திரைப்படம் ஆகும்.
# சோனாக்சி சின்கா

## விலங்குகள் நல ஆர்வலர்

சோனாக்சி சின்கா விலங்குகள் நல ஆர்வல அமைப்பான பீட்டாவுடன் இணைந்து செயல்படுபவர் ஆவார். *பீட்டா* அமைப்பு தயாரித்த நாய்களையும் பூனைகளையும் தத்தெடுக்க வேண்டும் என்ற பிரச்சாரத்தில் தோன்றினார்.
# சோனாக்சி சின்கா

## தொலைக்காட்சி நடிகை

இவர் பங்களித்த தொலைக்காட்சி நிகழ்ச்சிகள்:  
| வருடம் | நிகழ்ச்சி | தொலைக்காட்சி நிறுவனம் | வேடம் |
| --- | --- | --- | --- |
| 2015 | *இந்தியன் ஐடோல்* | சோனி தொலைக்காட்சி |  |
| 2015 | *ஜூனியர் இந்தியன் ஐடோல்* |  |  |
| 2017 | *நச் பெய்லே*(Nach baliye(Reality dance show) | *ஸ்டார் ப்ளஸ்* |  |
| 2017 | *ஓம் ஷாந்தி ஓம்* | *ஸ்டார் பாரத்* | } |
# கே. சி. எஸ். பணிக்கர்

**கோலோழி சீரம்பத்தூர் சங்கர பணிக்கர்)** (*Kolozhi Cheerambathur Sankara Paniker*) (1911–1977) ஓர் இந்திய நுண்புல மற்றும் பண்பியல் ஓவியக்கலைஞர் ஆவார். 1960 களில் இந்திய ஓவியக் கலையானது, மேற்கத்திய ஓவியர்களின் ஆதிக்கத்தின் கீழ் இருந்த காலத்தில், இவர் இந்தியாவின் பழமை வாய்ந்த நுண்புல மற்றும் ஆன்மீக அறிவுசார் தன்மையை தனது ஓவியத்தின் மூலமாக வெளிப்படுத்தினார். "அந்தக் காலகட்டத்தில் சில இந்திய ஓவியர்கள் இந்திய ஓவியக்கலையில் மேற்கத்திய ஆதிக்கத்தை முறியடிப்தற்கும், இந்திய ஓவியத்தின் தனித்தன்மை மற்றும் சிறப்பை நிலைநாட்டவும் முயன்றனர்” என்று பணிக்கர் கூறினார்.  
1976 ஆம் ஆண்டில், அவருக்கு இந்தியாவின் தேசிய கலை அகாதமியால் வழங்கப்படும் மிக உயர்ந்த விருதான லலித் கலா அகாதமிவிருது இவரது வாழ்நாள் பங்களிப்புகளுக்காக வழங்கப்பட்டது.
# கே. சி. எஸ். பணிக்கர்

## தொடக்க கால வாழ்க்கை மற்றும் கல்வி

இவர் 1911 ஆம் ஆண்டு மே 31 ஆம் நாள் கோயம்புத்துாரில் பிறந்தார். பணிக்கர் தனது கல்வியை முதலில் தற்போதைய கேரளாவிலும் பின்னர் தமிழ்நாட்டிலும் பெற்றார். பணிக்கர் வாழ்ந்த கிராமத்தின் வளமையான புற்களின் பச்சை நிறம் அவரது தொடக்க கால, இயற்கைக் காட்சி ஓவியங்களில் ஆதிக்கம் செலுத்தியது எனலாம். பிற்காலத்தில் தனது ஓவிய பாணியயை இயற்கைக் காட்சி ஓவியங்களிலிருந்து மற்ற பொருள் குறித்த ஓவியங்களுக்கு மாறிய போதும் கூட பிரகாசமான வண்ணங்கள் அவரது ஓவியங்களின் அடையாளமாயின.  
இளவயது மேதையான பணிக்கர் தனது பன்னிரெண்டாம் வயதிலேயே இயற்கைக் காட்சி ஓவியங்களைத் தொடங்கினார். தனது பதினேழாம் வயதில், தனது ஓவியங்களை சென்னை நுண்கலைக் கழகம் நடத்திய ஆண்டுக் கண்காட்சிகளில் காட்சிப்படுத்தினார். 1918 ஆம் ஆண்டில் தந்தையின் இறப்பினைத் தொடர்ந்து தனது குடும்பத்தை நிர்வகிக்க வேண்டிய பொறுப்பின் காரணமாக, தனது கல்லுாரிப் படிப்பை இடையிலேயே விட்டுவிட்டு, இந்திய தந்தி மற்றும் தொலைத்தொடர்புத் துறையில் பணியில் சேர்ந்தார்.  
தனது 25 ஆம் வயதில் சென்னை, அரசு கலை மற்றும் கைவினைக் கல்லுாரியில் (தற்போதைய சென்னைக் கலைக் கல்லுாரி)சேரந்தார்.(1936–40). 1954ஆம் ஆண்டில் தனது முதல் சர்வதேச அளவிலான வெளிப்பாட்டினை இலண்டன் மற்றும் பாரீசு நகர்களில் நடந்த கண்காட்சிகள் மூலமாக பெற்றார். அவர் சென்னை, 1957 ஆம் ஆண்டில் அரசு கலை மற்றும் கைவினைக் கல்லுாரியின் முதல்வரானார். 1966 ஆம் ஆண்டில் சென்னையிலிருந்து 9 கி.மீ தொலைவில் அமைந்துள்ள ஒரு இடத்தில் தனது மாணவர்கள் மற்றும் சகக் கலைஞர்களுடன் இணைந்து சோழமண்டல கலைஞர்கள் கிராமம் என்ற அமைப்பை உருவாக்கினார்.  
வெளிநாடுகளில் நடந்த கண்காட்சிகளில் கலந்து கொண்டதன் மூலமாக சால்வதோர் தாலீ போன்ற பண்பியல் கலைஞர்களின் வெளிப்பாடு அவரது கலை மீது பெரும் தாக்கத்தை ஏற்படுத்தியது. "அவர்கள் வருங்காலத்தைப் பற்றி முன்கூட்டியே கணிப்பவர்களிடம் முனுமுனுக்கிறார்கள். ஆனால், உணர்வுபூர்வமாக பழங்கால இந்திய ஓவியங்கள் மற்றும் சிற்பங்களின் உருவக மிகைப்படுத்தல்களை உயர்த்திக்கூறுகிறார்கள்" என்று பணிக்கர் கூறுகிறார்.  
கே. சி. எஸ். பணிக்கர் 1977 ஆம் ஆண்டு சனவரி 16 ஆம் நாள், சென்னையில், தனது 66 ஆம் வயதில் காலமானார்.
# கே. சி. எஸ். பணிக்கர்

## பெருமைகள்

கே. சி. எஸ். பணிக்கர் மெட்ராஸ் கலை இயக்கத்தில் முன்னணி நபராகத் திகழ்கிறார். இவர் சோழமண்டலம் கலைஞர்கள் கிராமத்தின் நிறுவனர் என்ற பெருமைக்கும் சொந்தக்காரராவார்.
# ஐ (ஒலி வரி)

**ஐ ஒலிவரி (*I* soundtrack album**) என்பது 2015 ஆம் ஆண்டில் வெளிவந்த இந்திய திகில் திரைப்படத்தின் ஒலி வரி ஆகும். இதனை எழுதி இயக்கியவர் ஷங்கர் (திரைப்பட இயக்குநர்). ஏ. ஆர். ரகுமான் இத்திரைப்படத்தின் பாடலுக்கான இசைகளையும், பின்னணி இசைப் பணிகளையும் மேற்கொண்டார். இசைக்கலப்பு உட்பட இதில் ஏழு ஒலிவரிகள் உள்ளன.  
2012-இல் தொடங்கப்பட்ட பாடல் ஒலிப்பதிவானது 2014 இல் முடிவடைந்தது. பாங்கரா (இசை), கூடலக இசை போன்ற பல இசை வகைகளில் இத்திரைப்படத்தின் ஒலிவரி வெளிவந்தது. ஒலிவரியானது செப்டெம்பர் 9, 2014 இல் வெளியானது.  
ஒலிவரி வெளியீட்டின் போது ஆர்னோல்டு சுவார்செனேகர் சிறப்பு விருந்தினராக கலந்துகொண்டார். இதன்இந்தி பதிப்பானது மும்பை பி வி ஆர் திரையரங்கில் டிசம்பர் 29, 2014 இல் நடைபெற்றது. இதற்கு அடுத்த நாள் தெலுங்குப் பதிப்பு வெளியானது.  
இந்தத் திரைப்பட ஒலித்தட்டிற்கு நேர்மையான விமர்சனங்களே கிடைத்தன. 2014 ஆம் ஆண்டில் அதிகம் விற்பனையான ஒலித்தட்டுகளில் முதல் இருபது இடங்களுக்குள் வந்ததாக ஐரூன்சு கடை<nowiki/>தெரிவித்துள்ளது. 2016 ஆம் ஆண்டின் பிலிம்பேர் விருதுகளில் ஏ. ஆர். ரகுமானும் சிறந்த இசையமைப்பாளருக்கான பிலிம்பேர் விருது - தமிழ் பூக்களே சற்று ஓய்வெடுங்கள் எனும் பாடலிற்காக மதன் கார்க்கி சிறந்த பாடலாசிரியருக்கான பிலிம்பேர் விருது – தமிழ் பெற்றனர். சிறந்த பின்னணிப் பாடகிக்கான பிலிம்பேர் விருதுக்கு சிரேயா கோசல் பெயர் அதே பாடலுக்காகப் பரிந்துரை செய்யப்பட்டது. கபிலன் என்னோடு நீ இருந்தால் எனும் பாடலுக்காக சிறந்த கவிஞருக்காக பரிந்துரை செய்யப்பட்டது. சித் ஸ்ரீராம் சிறந்த பின்னணிப் பாடகருக்கான பிலிம்பேர் விருது – தமிழ் பெற்றார்.
# ஐ (ஒலி வரி)

## வளராக்கம்

இந்தத் திரைப்படத்தின் இசையமைப்பாளராக ஏ. ஆர் .ரஹ்மான் ஒப்பந்தம் ஆனார். 2012, சூலை ஆரம்பத்தில் விஜய் பிரகாஷ் பரேஷனய்யா எனும் பாடலைப் பாடினார்.இது தமிழில் வந்த மெர்சலாயிட்டேன் எனும் பாடலின் தெலுங்குப் பதிப்பு ஆகும். சனவரி 2013 இல் ஐலா, ஐலா எனும் பாடல் பதிவு செய்யப்பட்டது. தான் இதுவரை வேலை செய்ததிலேயே இந்தப் பாடல் தான் தனக்கு மிகவும் சவாலாக இருந்ததாக மதன் கார்க்கி கூறியுள்ளார். இந்தப்பாடலில் படத்தின் கருவான விளம்பரங்களை (சுமார் 6-7) இடம்பெறச்செய்திருப்பர். இந்தப் பாடலைப் பற்றி மதன்கார்க்கி கூறுகையில் இந்தப்பாடல் எழுதுவது மிகவும் கடினமாக இருந்தது . காரணம், இந்தப் பாடலின் ஒவ்வொரு வரிகளுமே இரு பொருள் படக் கூடிய வகையில் அமைந்திருக்கும் அதாவது நீங்கள் கேட்கும் போது ஒரு பொருளிலும் திரையில் பார்க்கையில் மற்றொரு பொருளிலும் வரும் எனக் கூறினார். 5.30நிமிடங்கள் ஓடக்கூடிய இந்தப்பாடலில் பாங்கரா, ஆப்பரா, பரப்பிசை போன்ற பல இசை வடிவங்கள் இடம்பெற்றிருக்கும். சங்கர் தி இந்துவுக்கு அளித்த பேட்டியில் என்னோடு நீ இருந்தால் நீ பாடலானது பெப்ரவரி 14, 2013 இல் சுனிதா சாரதியை வைத்து மட்டுமே ஒலிப்பதிவு செயதனர். பின் சித் ஸ்ரீராமை அதே பாடலுக்குப் பாடச் செய்தார். ஏனெனில் கடல் திரைப்படத்தில் இவர் பாடிய அடியே பாடல் அவருக்கான அங்கீகாரத்தை தரவில்லை என ரஹ்மான் கருதி அவருக்கு இரண்டாம் வாய்ப்பாக இதனை சித் ஸ்ரீராமுக்கு வழங்கினார். மெர்சலாயிட்டேன் பாடலை அனிருத் ரவிச்சந்திரன், நீத்தி மோகன் ஆகியோர் பாடினர். சூலை4, 2014 இல் தமிழ் மற்றும் தெலுங்கு பதிப்பிற்கான பாடல் பதிவுகள் முடிந்தன. மதன் கார்க்கி தன்னுடைய பாடலில் உபயோகப்படுத்திய லேடியோ என்ற வார்த்தக்கான பொருளை தன்னுடைய டுவிட்டர் பக்கத்தில் விளக்கினார்.
# காத்தரினா சுகார்பெல்லினி

**காதரினா சுகார்பெல்லினி** *(Caterina Scarpellini)* (29 அக்தோபர் 1808 – 28 நவம்பர் 1873) ஓர் இத்தாலிய வானியலாளரும் வானிலையியலாளரும் ஆவார்.
# காத்தரினா சுகார்பெல்லினி

## வாழ்க்கை

இவர் போலிகுனோவில் 1808 அக்தோபர் 29 இல் பிறந்தார். இவர் தன் 18 ஆம் அகவையில் உரோம் நகருக்கு இடம்பெயர்ந்தார். இவர் உரோமக் காம்பிடோகுலியோ வான்காணகத்தில் இயக்குநராக இருந்த தன் மாமாவிடம் உதவியாளராகப் பணிபுரிந்தார். இவர் புளோரன்சில் உள்ள கியோர்கோபில்லி கல்விக்கழகத்தில் செயலாண்மை உறுப்பினராக இருந்தார்.  
இவர் 1854 ஏப்பிரல் 1 இல் ஒரு வால்வெள்ளியைக் கண்டுபிடித்தார். இவர்1856 இல் உரோம் நகரில் வானிலையியல் நிலையம் ஒன்றை நிறுவினார். இவர் 1872 இல் தன் பணிகளுக்காக இத்தாலிய அரசால் பாராட்டப்பட்டார்; இவர் 1873 நவம்பர் 28 இல் இறந்தார்.  
வெள்லியில் உள்ள குழிப்பள்ளம் ஒன்று இவரது நினைவாகப் பெயர் இடப்பட்டுள்லது.
# யுக்தா முகி

**யுக்தா முகி **(Yukta Mookhey) (பிறப்பு அக்டோபர் 7, 1979 பெங்களூரூ, இந்தியா) ஓர் இந்திய நடிகையும், விளம்பரத் தாரகையும் ஆவார். 1999 ஆம் ஆண்டில் நடைபெற்ற உலக அழகிப்போட்டியில் வெற்றியாளரும் ஆவார். முன்னதாக 1999 ஆம் ஆண்டில் அவர் பெமினா இந்திய அழகியாகவும் முடிசூட்டப்பட்டுள்ளார்.  
முகி இந்தியாவில் சிந்து இன குடும்பத்தில் பெங்களுருவில் பிறந்தார். முகி தனக்கு ஏழு வயது வரும் வரை துபாயில் வளர்ந்தார். முகியின் குடும்பம் 1986 ஆம் ஆண்டு மும்பைக்குத் திரும்பினர். முகியின் தாயார் அரூணா, மும்பை, சாந்தா குரூசில் ஒரு அழகு நிலையம் நடத்தினார். முகியின் தந்தை ஒரு துணி நிறுவனத்தில் நிர்வாக இயக்குநராகப் பணிபுரிந்தார்.  
பள்ளிப்படிப்பிற்குப் பிறகு, யுக்தாமுகி வி. ஜி. வாசே கலை, அறிவியல் மற்றும் வணிகவியல் கல்லூரியில் விலங்கியல் படித்தார். மேலும், கணினி அறிவியலில் ஒரு பட்டயப்படிப்பையும் முடித்தார். இவற்றோடு கூட இந்துஸ்தானி இசையையும் மூன்றாண்டுகள் பயின்றார்.
# யுக்தா முகி

## உலக அழகி

1999 ஆம் ஆண்டு, திசம்பர் 4 ஆம் நாள் இலண்டன் ஒலிம்பியாவில் நடைபெற்ற 49 ஆவது உலக அலகி அணிவகுப்பில் மற்ற நாடுகளிலிருந்து பங்குபெற்ற 93 போட்டியளர்களை தோற்கடித்து யுக்தாமுகி உலக அழகி 1999யாக முடிசூட்டப்பட்டார். அவர் 1966 ஆம் ஆண்டில் இரெய்டா ஃபாரியா, 1994 ஆம் ஆண்டில் ஐஸ்வர்யா ராய் மற்றும் 1997 இல் டயானா ஹெய்டன் ஆகியோரின் வரிசையில் உலக அழகியாகத் தேர்வு செய்யப்பட்ட நான்காவது இந்தியப் பெண்மணி ஆவார்.
# யுக்தா முகி

## தொழில் வாழ்க்கை

முகி திரைத்துறையில் 2001 ஆம் ஆண்டு இயக்குநர் எழில் இயக்கத்தில் அஜீத் குமார், ஜோதிகா முக்கியக் கதாபாத்திரங்களில் நடித்த பூவெல்லாம் உன் வாசம் படத்தில் ஒரு பாடலுக்கு மட்டும் வரும் பாத்திரமாக அறிமுகமானார். பாலிவுட் என அழைக்கப்படும் இந்தி திரையுலகில் தனது அறிமுகப்படமான பியாசா மூலம் 2002 ஆம் ஆண்டில் அறிமுகமானார். இத்திரைப்படம் வசூல்ரீதியாக வெற்றியடையவில்லை. 2005 ஆம் ஆண்டில், இவர் *மேம்சாப்* மற்றும் *லவ் இன் ஜப்பான்* ஆகிய இந்தித் திரைப்படங்களிலும் 2006 ஆம் ஆண்டில், *கத்புடலி* எனும் இசைக் காணொலியிலும் நடித்துள்ளார்.
# யுக்தா முகி

## தனிப்பட்ட வாழ்க்கை

2008 ஆம் ஆண்டு, செப்டம்பர் 7 அன்று மும்பையில், கிராண்ட் மராத்தாவில் நடைபெற்ற பெரிய நிகழ்வில் 2008, முகி பிரின்ஸ் டுளி என்பவருடன் மணம் முடிக்க நிச்சயிக்கப்பட்டார். மணமகன் நியூயார்க்கில் வசிக்கின்ற நிதி ஆலோசகரும் வணிகரும் ஆவார். 2008 ஆம் ஆண்டு நவம்பர் 2 ஆம் நாளன்று நாக்பூர் குருத்வாராவில் நடைபெற்ற சீக்கிய முறைப்படி நடைபெற்றது. இதைத் தொடர்ந்து வரவேற்பு நிகழ்வும் நடந்தது. இத்தம்பதியினருக்கு ஒரு ஆண் குழந்தை பிறந்தது.  
2013 ஆம் ஆண்டு சூலையில் தனது கணவருக்கு எதிராக முகி குடும்ப வன்முறை புகார் ஒன்றை இந்திய தண்டனைச் சட்டம் பிரிவு 498A (கொடுமை மற்றும் துன்புறுத்தல்) மற்றும் பிரிவு 377 (இயல்புக்கெதிரான பாலுறவு) ஆகியவற்றின் கீழ் முதல் தகவல் அறிக்கையைப் பதிவு செய்தார். சூன் 2014 இல் தம்பதியினர் ஒத்திணக்கமான மணவிலக்கு கிடைக்கப்பெற்றனர்.
# யுக்தா முகி

## அறப்பணிகள்

யுக்தா முகி சமூக மற்றும் அறம் சார்ந்த நோக்கங்களுடன் ஏழை மக்கள் மற்றும் வாய்ப்பு மறுக்கப்பட்ட மக்களுக்கான பணிகளில் தன்னை ஈடுபடுத்திக் கொண்டார். 2010 ஆம் ஆண்டில் இவர் கண்தானம் செய்வதற்கு உறுதி அளித்துள்ளார். யுக்தா முகி மற்றும் ஐஸ்வர்யா ராய் ஆகியோர் கண்தானம் வழங்க முன்வந்துள்ள சில பாலிவுட் பிரபலங்களில் உள்ளடங்குவர்.
# யுக்தா முகி

## அரசியல்

2004 ஆம் ஆண்டில், முகி பாரதிய ஜனதா கட்சியின் உறுப்பினரானார்.
# இந்தியத் துடுப்பாட்ட அணியின் இங்கிலாந்துச் சுற்றுப் பயணம், 2018

இந்தியத் துடுப்பாட்ட அணி சூலை மற்றும் செப்டம்பர் மாதங்களில் இங்கிலாந்துக்குச் சுற்றுப்பயணம் மேற்கொண்டு ஐந்து தேர்வுத் துடுப்பாட்டங்கள் மூன்று ஒருநாள் பன்னாட்டுத் துடுப்பாட்டம், மூன்று பன்னாட்டு இருபது20 போட்டிகளில் விளையாடத் திட்டமிடப்பட்டுள்ளது.  
இந்தியா இ20ப தொடரை 2–1 என்ற கணக்கில் வென்றது. இங்கிலாந்து ஒருநாள் தொடரை 2–1 என்ற கணக்கில் வென்றது. தேர்வுத் துடுப்பாட்டத் தொடரை 4-1 என்ற கணக்கில் இங்கிலாந்து அணிவென்றது.
# இந்தியத் துடுப்பாட்ட அணியின் இங்கிலாந்துச் சுற்றுப் பயணம், 2018

## அணிகள்

அம்பாதி ராயுடு உடற்தகுதியில் தேர்வு பெறாததால் அவருக்குப் பதிலாக சுரேஷ் ரைனா தேர்வானார்.
| தேர்வுகள் | ஒருநாள் | இ20ப |  |  |
| --- | --- | --- | --- | --- |
| * ஜோ ரூட்
* மொயீன் அலி
* ஜேம்ஸ் அண்டர்சன்
* ஜொனாதன் பேர்ஸ்டோ
* ஸ்டூவர்ட் பிரோட்
* ஜாஸ் யொசு பட்லர்
* அலஸ்டைர் குக்
* சாம் கர்ரன்
* கீதன் ஜென்னிங்ஸ்
* டேவிட் மாலன்
* ஜெமி போர்டர்
* அதில் ரசீத்
* பென் ஸ்டோக்ஸ் | *விராட் கோலி (த)
*ஜஸ்பிரித் பும்ரா
*ரவிச்சந்திரன் அசுவின்
*ஷிகர் தவான்
*மகேந்திரசிங் தோனி (கு.கா)
*ரவீந்திர ஜடேஜா
*கருண் நாயர்
*ரிஷப் பந்த்
*செதேஷ்வர் புஜாரா
*முகம்மது சமி
*இஷாந்த் ஷர்மா
*ஷர்துல் தாகூர்
*முரளி விஜய்
*தினேஷ் கார்த்திக்
*சித்தார்த் கௌல்
*புவனேசுவர் குமார்
*ஹர்திக் பாண்டியா
*கே. எல். ராகுல்
*குல்தீப் யாதவ்
*உமேஸ் யாதவ் | * இயோன் மோர்கன்
* மொயீன் அலி
* ஜொனாதன் பேர்ஸ்டோ
* ஜேக் பால்
* யொசு பட்லர் (கு கா)
* சாம் கர்ரன்
* அலெக்ஸ் ஹேல்ஸ்
* லியம் பிளன்கட்
* அதில் ரஷீத்
* ஜோ ரூட்
* ஜேசன் ராய்
* டேவிட் வில்லி
* மார்க் வுட் | *விராட் கோலி
*ஜஸ்பிரித் பும்ரா
*யுவேந்திர சாகல்
*ஷிகர் தவான்
*மகேந்திரசிங் தோனி (கு.கா)
*சிரேயாஸ் ஐயர்
*தினேஷ் கார்த்திக்
*சித்தார்த் கௌல்
*புவனேசுவர் குமார்
*ஹர்திக் பாண்டியா
* கே. எல். ராகுல்
*
 அம்பாதி ராயுடு 

* சுரேஷ் ரைனா
* ரோகித் சர்மா
* வாசிங்டன் சுந்தர்
* குல்தீப் யாதவ்
* உமேஸ் யாதவ்
</td><td>
*இயோன் மோர்கன் (த)
*மொயீன் அலி
*ஜொனாதன் பேர்ஸ்டோ
*ஜேக் பால்
*யொசு பட்லர் (கு கா)
* சாம் கர்ரன்
* டாம் கர்ரன்
*அலெக்ஸ் ஹேல்ஸ்
*கிரிஸ் ஜோர்டான்
*லியம் பிளன்கட்<li>அதில் ரஷீத்</li><li>ஜோ ரூட்</li><li>ஜேசன் ராய்</li>*டேவிட் வில்லி</td><td>
*விராட் கோலி
*ஜஸ்பிரித் பும்ரா
*யுவேந்திர சாகல்
*ஷிகர் தவான்
*மகேந்திரசிங் தோனி (கு.கா)
*மணீஷ் பாண்டே
*தினேஷ் கார்த்திக்
*சித்தார்த் கௌல்
*புவனேசுவர் குமார்
*ஹர்திக் பாண்டியா
* கே. எல். ராகுல்
* சுரேஷ் ரைனா
* ரோகித் சர்மா
* வாசிங்டன் சுந்தர்
* குல்தீப் யாதவ்
* உமேஸ் யாதவ்
</td></tr> | } |
# வாட்பேட்

**வாட்பேட்** (**Wattpad**) என்பது ஒரு கதை சார்ந்த செயலி அல்லது தளம் ஆகும்.  
கதை எழுதவும் அதைத் தங்கள் பெயரில் வெளியிடவும் இந்த தளம் அனுமதிக்கிறது. இது ஒரு தனியார் நிறுவனத்தால் நடத்தப்பட்டு வந்தாலும், இலவசமாகவே உள்ளது.  
உலகில் உள்ள கதை விரும்பிகளை ஒன்று சேர்க்க முயலுவதே இத்தளத்தின் குறிக்கோள் என பரப்பப் படுகிறது.  
வரலாறு, இரத்தக் காட்டேரி, மனித ஓநாய், பயம், திகில், மர்மம், காதல், அறிவியல், கற்பனை, நகைச்சுவை, சாகசம், பதின்மம், பொது, கவிதை, சிறுகதை, அதிரடி, பழம்பெரும் என பல பிரிவுகளில் கதை எழுத இத்தளம் அனுமதிக்கிறது.  
130 (௧௩௦) வேலையாட்களை தன்னகத்தே கொண்டு உலகம் முழுவதையும் இணையம் வழியே இத்தளம் இணைக்கிறது.  
தமிழ் உட்பட 56 (௫௬) மொழிக் கதைகள் இத்தளத்தில் இடம் பெற்றுள்ளன. தமிழ், இந்தி, மராட்டி, குஜராத்தி, ஒடிசி, மலையாளம் என ஆறு இந்திய மொழிகளில் இத்தளத்தில் கதை எழுத முடியும்.  
முன்னதாக இவ்வரிசையில் இருந்த கன்னடம், எழுத்தாளர்கள் இன்றி இத்தளத்தில் வழக்கொழிந்தது. சீனா, மலேசியா, இலங்கை, மாலத்தீவைச் சேர்ந்த தமிழர்களே வாட்பேட் அதிகம் பயன் படுத்துகின்றனர்.  
தமிழகத்தில் இன்னும் இந்த தளத்தின் பால் விழிப்புணர்வு இல்லை. வாட்பேட் நிறுவனத்தின் தலைமைச் செயலகம் கனடா நாட்டின் டாரன்டோவில் உள்ளது.  
இத்தளத்தில் கதை எழுதுபவர்களுக்கு **காப்புரிமையும்** வழங்கப் படுகிறது. அதாவது, இந்த தளத்தில் எழுதப்பட்ட கதை ஏனும் திருடப்பட்டால் வாட்பேட் ஒரு சாட்சியாக ஏற்றுக் கொள்ளப்படும்.  
அதே சமயத்தில், பிறர் எழுதிய கதை களை அவர்களின் அனுமதி இன்றி, வாட்பேடில் எழுதுவதும் குற்றமே. வாட்பேடில் எழுதப்பட்ட பல கதைகள் ஆங்கில திரையுலகில் வலம் வந்துள்ளன.  
வாட்பேட் அமெரிக்காவில் வாழும் எழுத்தாளர்களுக்கு போட்டிகள் நடத்தி பரிசுகளும் கொடுக்கிறது. கூகுள் ப்ளே செயலியின் மூலம் மட்டும் பத்து கோடிக்கும் அதிகமானவர்கள் இச்செயலியை தரவிறக்கம் செய்து உள்ளனர்.  
2018 (௨௦௧௮) இன் தகவல் படி நாற்பது கோடிக்கும் அதிகமான நூல்கள் இத்தளத்தில் உள்ளன. ஆறு கோடிக்கும் மேற்பட்ட வாடிக்கையாளர்கள் இத்தளத்திற்கு உண்டு.  
இத்தனை நூல்கள் கொண்டு இருந்தாலும் புதிய எழுத்தாளர்களின் நூல்கள் படிக்கப்படும் வகையில் தனி அமைப்புகளையும் கொண்டு உள்ளது.
# பாகுபலி (ஒலி வரி)

**பாகுபலி** என்பது 2015 ஆம் ஆண்டு தமிழ் மற்றும் தெலுங்கு மொழியில் ஒரே சமயத்தில் வெளியான திரைப்படத்தின் ஒலிவரி ஆகும்.
# பாகுபலி (ஒலி வரி)

## தயாரிப்பு

இந்தத் திரைப்படத்தின் இயக்குநர் இராஜமௌலியின் உறவினரும் , ஆஸ்தான இசையமைப்பாளருமான கீரவாணி (இசையமைப்பாளர்) இந்தத் திரைப்படத்திற்கு இசையமைத்தார். படத்திற்குத் தேவையான போர்க்காட்சிகளைப் படமாக்கிய பின் மார்ச் 5, 2015 இல் கீரவாணியின் இசையில் இரு பாடல்களைப் பதிவு செய்யப்பட்டுள்ளதாக படக்குழுவிடமிருந்து அதிகாரப் பூர்வமான அறிவிப்பு வந்தது. தமிழ்ப் பதிப்பிற்கான பாடலாசிரியராக மதன் கார்க்கி ஒப்பந்தம் செய்யப்பட்டார். சூலை 2, 2014 இல் திரைப்படத்தின் அதிகாரப்பூர்வ வலைதளத்தில் , ஐதராபாத்தில் உள்ள பிரசாத் படமனையில் கீரவாணி இசையில் தீபு அவர்கள் பாடிய பாடல் வெளியானது. அக்டோபர் 28, 2014 இல் தி டெக்கன் குரோனிக்களுக்கு கீரவாணி அளித்துள்ள நேர்காணலில் படத்தின் பாடலாசிரியர்கள் பாடலை உருவாக்குவதில் தீவிரமாக ஈடுபட்டு வருவதாகத் தெரிவித்தார். பல்காரியாவில் படப்பிடிப்பு நடந்துகொண்டிருக்கும் போது படத்தின் ஒலிவரியானது பெப்ரவரி 2015 இல் வெளியாகும் எனக் கருதப்பட்டது. லஹாரி இசை நிறுவனம் இந்த ஒலிவரிக்கான இசை வெளியீட்டு உரிமையை சுமார் 30 மில்லியன் மதிப்பில் பெற்றது. இதனை யூடியூப் தளத்திலிருந்தும் அனுகவும் வகை செய்யப்பட்டிருந்தது. படக்குழுவின் அதிகாரப்பூர்வ டுவிட்டர் பக்கத்தில் பாடல் வெளியீட்டானது திருப்பதியில் உள்ள ஸ்ரீவெங்கடேஷ்வரா பல்கலைக்கழகத்தின் மைதானத்தில் வைத்து நடைபெறும் என சூன் 13 இல் அறிவித்தது. மேலும் இந்தத் திரைப்படத்தின் ஒலிவரியானது இந்தி, மலையாளம் மொழிகளிலும் வெளியானது.  
இந்தத் திரைப்படம் எட்டு பாடல்களைக் கொண்டது. எட்டு பாடல்கள் மற்றும் பின்ணனி இசை அமைத்தவர் இசையமைப்பாளர் கீரவாணி ஆவார். பாடல்கள் சூன் 13,2015 அன்று வெளியானது. இந்தப்படத்தின் பாடல்களை இகந்தி சுந்தர், அனந்த ஸ்ரீராம், ராம யோகய்யா சாஸ்திரி ,கே. சிவ சக்தி தத்தா , சைதன்யா பிரசாத் ஆகியோரும் ஆதித்யா மற்றும் நீல் சான் ஆகியோரும் பாடல்கள் எழுதியுள்ளனர். தமிழ், தெலுங்கு, மலையாளம் ஆகிய மொழிகளுக்கான இசை வெளியீட்டு உரிமையை டி சீரிஸ் இசை நிறுவனமும் இந்தி இசை வெளியீட்டு உரிமையை ஜீ இசை நிறுவனமும் பெற்றுள்ளன.
# பாகுபலி (ஒலி வரி)

## விமர்சனம்

123தெலுங்கு.காம் இந்தத் திரைப்படத்தின் பாடல்களுக்கு நேர்மறையான விமர்சனத்தையே வழங்கியது. மேலும் அதில் இந்தத் திரைப்படத்தின் பாடல்கள் அனைத்தும் படத்தின் சூழ்நிலைக்குப் பொருந்தும் வகையில் அமைந்துள்ளது. ராஜமௌலியின் பாடல் காட்சியமைப்புடன் பார்த்தால் நல்ல அனுபவம் கிடைக்கும் எனவும் கூறியது. இந்தியா கிளிட்ஸ் 5 க்கு 3.25 புள்ளிகள் அளித்தது. இதில் பல்வேறு விதமான இசை வடிவங்கள் இடம்பெற்றுள்ளன. பாகுபலி படத்தின் பாடல்களுக்கு ஃபில்மீஈவென்ட்ஸ்.காம் எனும் தளத்தில் பார்வையாளர்கள் 5 க்கு 4 தரப்புள்ளிகள் அளித்தனர். தி டைம்ஸ் ஆஃப் இந்தியா 5 க்கு 4 தரப்புள்ளிகள் வழங்கியது.
# பாகுபலி (ஒலி வரி)

## தமிழ்

அனைத்துப் பாடல்களையும் மதன் கார்க்கி எழுதியுள்ளார். பச்சைத் தீ எனும் பாடலை கார்த்திக், தாமினி ஆகியோர் பாடியுள்ளனர். இந்தப் பாடலின் நீளம் 4.33 மணித்துளி ஆகும். ஜீவ நதி எனும் பாடலை கீதா மாதுரி பாடியுள்ளார். இதன் நீளம் 1.55 மணித்துளி ஆகும். தீரனே எனும் பாடலை ரம்யா பெகரா, தீபு ஆகியோர் பாடியுள்ளனர். இதன் நீளம்5.43 மணித்துளி. இருள் கொண்ட வானில் எனும் பாடலை தீபிகா பாடியுள்ளார். இதன் நீளம்4.04 மணித்துளியாகும்.  
மூச்சிலே தீயுமாய் எனும் பாடலை கைலாஷ் கெர் பாடியுள்ளார்.மனோகரி எனும் பாடலை மோகன போகராஜு, ஹரிசரன் ஆகியோர் பாடியுள்ளனர். சிவ சிவாய போறியே எனும் பாடலை இசையமைப்பாளர் கீரவாணியும், வைக்கம் விஜயலட்சுமி அகியோர் பாடியுள்ளனர். வீரனே எனும் ஆங்கிலப் பாடலை ரம்யா பெஹாரா மற்றும் ஆதித்யா ஆகியோர் பாடியுள்ளனர்.